Chile

Chile sijaitsee Etelä-Amerikassa. == Alueet == Chile jaetaan 13 alueeseen. == Kaupungit == Santiago Valparaíso Punta Arenas Antofagasta Valdivia La Serena Temuco Puerto Montt == Muut kohteet == Pääsiäissaari Juan Fernandezin saaret Chiloé Atacama == Ymmärrä == Chile on pitkä ja kapea maa Andien vuorijonon ja Tyynen valtameren välissä. Kolmannes väestöstä asuu pääkaupungissa, mikä näkyy mm. tiedotusvälineissä tietynlaisena pääkaupunkikeskeisyytenä. Maatalous, joka tuottaa suuria määriä maailmankuuluja viinejä sekä naudanlihaa on ylpeydenaihe. Chileläiseen julkisivuun kuuluu tietty ylpeä kansallismielisyys ja menneisyydessä käytyjen sotien sankareille omistettuja monumentteja on paljon. Edesmennyt presidentti, kenraali Augusto Pinochet, jakaa mielipiteitä edelleen voimakkaasti ja keskustelunaihetta kannattaa välttää. Jalkapallo on äärimmäisen suosittua ja hyvä puheenaihe. == Tule == EU-maiden kansalaiset saavat oleskella Chilessä 90 päivää ilman viisumia. === Lentokoneella === Santiagon kansainväliselle lentoasemalle (Comodoro Arturo Merino Benítez international airport) on suoria lentoja Euroopasta Madridista ja Pariisista. Lentoaika Pariisista on 14 tuntia. Kentälle on myös hyvät yhteydet muualta Etelä-Amerikasta. Yhdysvaltojen, Kanadan, Meksikon ja Australian kansalaisten tulee maksaa ennen passintarkastusta sijaitseville tiskeille erillinen "reciprocal tax", jonka suuruus riippuu valtiosta ja jonka maksaminen on maahanpääsyn edellytys. Yhdysvalloista saapuville suoritetaan passintarkastuksen yhteydessä valokuvaus. Maahan saapuessa on tehtävä tulli-ilmoitus, jossa vakuutetaan, ettei matkustajalla ole hallussaan eläviä tai kuolleita kasveja tai eläimiä tai niiden osia. Käytännössä tämä tarkoittaa mm. sitä että ulkomaisten elintarvikkeiden maahantuonti on kielletty ja omat eväät on jätettävä viimeistään lentokoneeseen. Tällä halutaan suojella maantieteellisesti suojattua maataloutta matkailijoiden mukanaan tuomilta kasvi- ja eläintaudeilta. Kaikki matkatavara läpivalaistaan ja maahantuonnista annettavat rangaistukset ovat tiettävästi ankaria. === Junalla === === Autolla === Chileen ei pääse Euroopasta, Aasiasta eikä Australiasta ilman laivaa. === Bussilla === Santiagoon on bussiyhteys ainakin Argentiinan Buenos Airesista ja Brasilian São Paolosta === Laivalla === == Liiku == Chilen erikoinen muoto tuo maassa matkustamiseen omanlaisensa vivahteen. Maan sisällä liikkumisessa lentokone on ehdottomasti paras ja helpoin tapa. Lentoreitit ovat pohjois-eteläsuuntaisia ja pitkiä reittejä lentävät koneet tekevät usein välilaskuja matkan varrella oleviin kaupunkeihin. Bussit ovat halpoja mutta vähänkään pidemmällä matkalla huomattavan hidas matkustustapa. Rautatieverkosto Chilessä on vähäinen ja huonossa kunnossa. Ainoa rataosuus on Santiagon ja Temucon välillä. == Puhu == Chilen virallinen kieli on espanja. Englantia puhutaan kyllä hotelleissa, mutta yleisesti ottaen englannintaitoisia on erittäin vähän eikä sillä käytännössä tule toimeen. Espanjankielen alkeiden opiskelu on vähintäänkin suositeltavaa maassa vierailevalle. Kieli poikkeaa Espanjassa puhutusta espanjankielestä, samoin kuin muissa espanjankielisissä maissa puhutusta kielestä ja chileläistä puhetapaa pidetään yleisesti vaikeasti ymmärrettävänä. Perusespanjalla pärjää kuitenkin hyvin. == Osta == Vaatteet ovat erittäin halpoja. === Hintataso === Chile on suomalaiselle edullinen maa, mutta muuhun Etelä-Amerikkaan nähden kallis. == Syö == Chile on maatalousmaa ja paikalliset elintarvikkeet ovat hyvin korkeatasoisia. Tärkeimpiä ruoka-aineita ovat naudanliha (jota syödään erittäin paljon) sekä pitkän rannikon takaamat meren antimet. Kasvisravintoloita löytyy suurimmista kaupungeista, mutta yleisesti ottaen kasvisruokaa on vaikea löytää eikä kaikkiin ravintoloiden ruoka-annoksiin kuulu edes salaattia. Hampurilaispaikkoja on vähän, mutta pikaruokapaikkoina toimivat erityiset pienet pihviravintolat, joiden valikoimaan kuuluu tavallisesti joukko liha ja kana-annoksia. Etenkin rannikkoseudulla kalaruoat ovat suosittuja ja hyvin halpoja. Kaikkialla vastaantuleva edullinen perusannos on lomo a lo pobre, jossa on naudanlihapihvi, kaksi paistettua munaa, ranskalaisia perunoita ja paistettua sipulia. == Juo == Chile on maailmankuulu viineistään, joita tuotetaan suuria määriä maan keskiosien laaksoissa. Maassa tuotetaan ja juodaan myös paljon oluita, jotka makunsa puolesta sopivat hyvin kuumaan ilmastoon. Etenkin Kunstmannin panimon tuotteet ovat varsin tasokkaita. Paikallinen erikoisuus on pisco, joka on hivenen makeansävyinen brandy. Sitä tuotetaan etenkin maan pohjoisosissa. Piscoa juodaan harvoin raakana, mutta sitäkin useammin kolan kanssa (piscola) sekä kuuluisana pisco sour-drinkkinä. Pisco sour on kuohuviinilasista juotava, erittäin hapan ja myös varsin alkoholipitoinen drinkki, jonka pääraakaineet ovat pisco, paikallisen limetinkaltaisen sitruunan mehu sekä jokin vaihteleva viina. == Nuku == == Opiskele == == Työskentele == == Pysy turvassa == Väkivaltarikollisuutta on hyvin vähän. Taskuvarkaudet ovat yleisiä. Santiagon eteläiset kaupunginosat ovat slummia, jossa ei ole mitään nähtävää eikä ulkomaalaisella ole niihin tarvetta mennä (eikä sinne vahingossa päädykään). Toisin kuin suurimmassa osaa Etelä-Amerikkaa, Chilen poliisivoimat, Carabineros, ovat luotettavia ja rehellisiä. Heidän puoleen voi helposti kääntyä myös tavallista avunpyyntöä varten. Carabinerot ovat arvostettuja ja ylpeitä ammatistaan. Jos Carabinero esimerkiksi pysäyttää auton ja pyytää nähdä paperit, ei hän tee muuta kuin työnsä. Älä ikinä yritä lahjoa Carabineroa, sillä se on äärimmäisen vakava loukkaus, paitsi jos olet kiinnostunut tutustumaan paikalliseen putkaan. == Pysy terveenä == Terveyden kannalta Chile on erittäin turvallinen maa. Jäykkäkouristus-kurkkumätärokotteen lisäksi hepatiitti A -rokotetta suositellaan kaikille ja maaseudulla paljon oleskelevalla on hyvä olla myös voimassaoleva lavantautirokote. Pääsiäissaari on eteläamerikkalaisten suosima lomakohde ja sinne matkustavalta vaaditaan keltakuumerokotus. Erikoisuutena voidaan todeta, että hyttysiä ei esiinny juuri lainkaan. Ainakin Santiagossa vesijohtovesi on juotavaa. == Kunnioita == == Ota yhteyttä == Suomella on suurlähetystö Santiagossa [1].